ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 22.februára 2006
							          K materiálu č. 3525/2006
							          K bodu č. 28

S T A N O V I S K O

k návrhu zákona o používaní záznamového zariadenia v cestnej doprave 

I.
        Návrh  zákona o používaní záznamového zariadenia v cestnej doprave predkladá  na  rokovanie  vlády  Slovenskej  republiky minister dopravy , pôšt a telekomunikácií  Slovenskej republiky  Pavol  Prokopovič .
II.
         Predkladaný zákon si kladie za cieľ stanoviť kompetencie orgánov verejnej správy , rieši otázku schvaľovania a používania záznamového zariadenia a záznamových listov , vydávanie , evidenciu a kontrolu tachografových pamäťových kariet v súvislosti s používaním digitálneho záznamového zariadenia.

III.
       Predmetný návrh zákona bol prerokovaný na zasadnutí Legislatívnej rady vlády Slovenskej  republiky   dňa  20. februára 2006.    Legislatívna   rada  vlády  po prerokovaní  návrhu  zákona   odporučila   predkladateľovi    predložiť   nové  znenie   tohto   návrhu zákona na   rokovanie  vlády  ,   v   ktorom   budú   zapracované   jej  pripomienky a odporúčania.

IV.
        Sekcia vládnej legislatívy Úradu vlády Slovenskej republiky konštatuje, že v návrhu zákona o používaní záznamového zariadenia v cestnej doprave sú zapracované pripomienky Legislatívnej rady vlády Slovenskej republiky ( 16 pripomienok)  a preto odporúča návrh zákona schváliť s tým , že bude zapracovaná táto pripomienka:

V prílohe č.1 návrhu zákona je potrebné vypustiť slovo ,,oprávnený“ pred slovom montér.

V Bratislave  21.februára 2006
Vypracoval : V.Rajníček 

					                                                Štefan G r m a n
									 generálny riaditeľ
                                                                                                      sekcie vládnej legislatívy